Шчырыя словы віншаванняў і пажаданняў выказалі старшыня раённага савета ветэранаў Г. Ф. Літвіновіч і дырэктар тэрытарыяльнага цэнтра сацыяльнага абслугоў­вання насельніцтва Д. І. Пякарская. З прывітаннем да юбіляра звярнуліся школьнікі. Дзеці чыталі вершы, жадалі Барысу Дзмітрыевічу даўгалецця, бадзёрасці. Адчувалася, што ў шэфаў — піянераў і вучняў патрыятычнага класа СШ №4 — сувязі з падапечным самыя трывалыя. Зроблена і фота на памяць.